години Комисията (Евростат), консултирайки се с НСО на държавите членки, ще реши дали е необходимо да се измени Ръководството на Евростат/ОИСР за съставителите за статистиката за търговията с услуги по характеристики на предприятията.
 Раздел 2
 Определения на променливите и разпределения
 За целите на европейската статистика за международната търговия с услуги по характеристики на предприятията и за международните доставки на услуги по видове се прилагат изложените по-долу определения на променливите и разпределения.
 Услугите са резултатът от производствена дейност, която променя условията за потребителските единици или улеснява обмена на продукти или финансови активи. Услугите обикновено не са отделни елементи, върху които може да бъдат установени права на собственост, и като цяло не може да бъдат отделени от тяхното производство.
 Международната доставка на услуги включва:
 —
 търговията с услуги между местни и чуждестранни лица (съответстваща на видове 1, 2 и 4, определени в раздел 2, точка II);
 —
 доставката на услуги посредством дейността на чуждестранни свързани предприятия (вид 3, определен в раздел 2, точка II).
 I. Променливи
 1) Променлива 460101: „Внос и придобиване на услуги“
 Вносът и придобиването на услуги се състоят от стойността на всички услуги, предоставяни от чуждестранни лица на местни лица, и стойността на услугите, предоставяни между държавите на местни лица посредством чуждестранни свързани предприятия, установени в отчетната икономика. Услугите, предоставяни от чуждестранни лица на местни лица, включват видове 1, 2 и 4, а услугите, предоставяни на местни лица посредством чуждестранни свързани предприятия, установени в отчетната икономика, съответстват на вид 3 съгласно определението в параграф II.I.
 2) Променлива 460201: „Износ и предоставяне на услуги“
 Износът и предоставянето на услуги се състоят от стойността на всички услуги, предоставяни от местни лица на чуждестранни лица, и стойността на услугите, предоставяни между държавите на местни лица на друга държава чрез установяване на чуждестранно свързано предприятие (контролирано от единица – местно лице) в съответната държава. Услугите, предоставяни от местни лица на чуждестранни лица, включват видове 1, 2 и 4, а услугите, предоставяни посредством чуждестранно свързано предприятие, съответстват на вид 3 съгласно определението в параграф II.I.
 3) Променлива 240401: „Статистическа стойност на вноса на предприятията“
 По отношение на услугите „статистическата стойност“ се определя като стойността на услугите, търгувани между местни и чуждестранни лица по пазарни цени. Пазарните цени са свързани с текущата стойност при размяна, т.е. стойностите, при които се разменят услугите или би могло да се разменят срещу парични средства, като се отчитат всякакви отстъпки, възстановявания или други корекции.
 Така статистическата стойност на вноса на предприятията е стойността по пазарни цени на всички услуги, доставени от чуждестранни лица на местни лица.
 4) Променлива 251101: „Статистическа стойност на износа на предприятията“
 По отношение на услугите „статистическата стойност“ се определя като стойността на услугите, търгувани между местни и чуждестранни лица по пазарни цени. Пазарните цени са свързани с текущата стойност при размяна, т.е. стойностите, при които се разменят услугите или би могло да се разменят срещу парични средства, като се отчитат всякакви отстъпки, възстановявания или други корекции.
 Така статистическата стойност на износа на предприятията е стойността по пазарни цени на всички услуги, доставени от местни лица